— Ды справа не ў гэтым! Яны вельмі многа для мяне зрабілі, заўжды дапамагалі мне, падтрымлівалі і працягваюць гэта рабіць. А галоўнае — у дзяцінстве далі мне магчымасць паспрабаваць сябе ва ўсім, адвялі ў студыю ранняга развіцця Палаца дзяцей і моладзі. Чым я толькі ні займалася! Але гімнастыку ўпадабала больш за ўсё. Тое ж, пэўна, прапаную і свайму дзіцяці: каб зразумець, што тваё, а што не, чалавек павінен дакрануцца да як мага больш разнастайных сфер дзейнасці.